સીડી અને ડીવીડી જેવી જ આ નવી બીડી સંગ્રહક્ષમતાની રીતે તેની બંને જોડીદાર કરતાં ઘણી વધુ દમદાર છે. ઓપ્ટિકલ ડિસ્કમાં અલગ અલગ લેયરમાં સ્ટોરેજ શક્ય હોય છે. સિંગલ લેયરની ડીવીડીમાં ૪.૭ જીબી અને ડ્યુઅલ લેયરમાં ૮.૫ જીબી સંગ્રહની ક્ષમતા હોય છે. બ્લુ-રેને તેની સાથે સરખાવીએ તો સિંગલ લેયર બીડીમાં ૨૫ જીબી, ટ્રીપલ લેયરમાં ૧૦૦ જીબી અને ક્વાડ્રુપલ લેયરમાં ૧૨૮ જીબી ડેટા સમાઈ શકે છે. ૫૦ જીબીની ડિસ્કમાં નવ કલાક જેટલી લંબાઈનો હાઇડેફિનિશન (એચડી) વીડિયો અને ૨૩ કલાક જેટલી લંબાઈનો સ્ટાન્ડર્ડ ડેફિનિશન (એસડી) વીડિયો રેકોર્ડ કરી શકાય છે!